Diari Oficial de la Generalitat Valenciana


Sumari del DOGV 805, del 18-04-1988 (1988/810925)

RESOLUCIÓ de 23 de març de 1988, del Director General de l'Institut València d'Administració Pública, per la qual es convoca Curs de Perfeccionament per a secretaris/aries de Direcció per a personal al servei de la Generalitat Valenciana i Corporacions Locals.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   805

Data del DOGV
:   18-04-1988

Secció del DOGV
:   ALTRES DISPOSICIONS

Número del document
:   1988/810925


Data del document
:   23-03-1988

Organisme emissor
:   Conselleria d'Administració Pública

Tipus de document
:   Resolució

Correcció d'errades

Resolució de 23 de març de 1988, del Director General de l'Institut Valencià d'Administració Pública, per la qual es convoca Curs de Perfeccionament per a secretaris/àries de Direcció per a personal al servei de la Generalitat Valenciana i Corporacions Locals.  
Tot complint el Programa d'Actuacions per a 1988 de l?Institut Valencià d'Administració Pública, en l?àrea de formació adreçada a l'Administració, tant de la Generalitat Valenciana com de les Corporacions Locals i dins dels diferents tipus d'activitats de formació, i concretament dins de les aplegades sota el títol «Cursos de Formació General per a funcionaris», escau de realitzar un curs sobre Administració de Personal Laboral d'acord amb les següents:  
BASES  
Primera. Objectiu. Actualitzar i perfeccionar els coneixements teòrics i pràctics del personal fix al servei de la Generalitat Valenciana i de les Entitats Locals.  
Segona. Participants. Podrà participar en aquest curs el personal funcionari o contractat laboral fix al servei de la Generalitat Valenciana i les Corporacions Locals, que ocupa llocs de treball de Secretaris/àries de Direcció.  
Tercera. Contingut. Les matèries a impartir versaran, amb caràcter general i bàsic, sobre els continguts temàtics següents:  
1. Definició del perfil del Secretari/ària.  
2. Recepcionista filtre.  
3. Us del telèfon.  
4. Correspondència oficial.  
5. Planificació i control.  
6. Classificació i arxiu.  
7. Relacions públiques.  
8. Més enllà de l?oficina.  
Quarta. Sol·licituds. Els/les interessats/des hauran de formular sol·licitud mitjançant instància adreçada a l'Il·lm. Sr. Director General de l'Institut Valencià d'Administració Pública, d'acord amb el model annex d'aquesta convocatòria, que podrà ser presentada en l'Institut mateix (c/ Museu, núm. 3, 46584 València), en els Serveis Territorials de la Conselleria d'Administració Pública d'Alacant i Castelló, o bé en la forma prevista per l'article 66.3 de la Llei de Procediment Administratiu. Els/les sol·licitants hauran d'adjuntar la corresponent autorització del responsable de personal de qui depenguen.  
Cinquena. Termini. Les sol·licituds podran ser presentades fins al 30 d'abril de 1988.  
Sisena. Admissió. Als aspirants seleccionats se'ls notificarà l'admissió personalment, i fins i tot, si era necessari, telefònicament.  
Setena. Els/les aspirants admesos/es, abans d'iniciar-se el curs, hauran de justificar l'ingrés, per part de llurs Organismes corresponents, dels drets d'inscripció que són de 10.000 pessetes, al c/c número 6500493631518917 de la Caixa d'Estalvis Provincial de València a nom de Taxes IVAP, Conselleria d'Economia i Hisenda.  
En tot cas, no es considerarà ferma la inscripció fins que s'hagen abonat els drets de matricula. Les persones inscrites hauran d'aportar justificació documental de l'ingrés al començament del Curs.  
Vuitena. Lloc i data de celebració. El Curs tindrà lloc a València als locals de l'Institut Valencià d'Administració Pública durant els dies 9 al 20 de maig en jornada de vesprada de 16 a 20 hores.  
Novena. Participants i criteris de selecció. El nombre màxim d'assistents al Curs en serà de 30.  
Criteris de selecció:  
a) Estar ocupant lloc classificat com de secretari/ària de Direcció.  
b) Hom tindrà en compte el major temps ocupat en aquest lloc, per la qual cosa hauran de presentar la corresponent certificació del temps de serveis prestats en llocs d'aquesta naturalesa.  
c) Hom tindrà en compte també que hi haja representació de totes les Conselleries, i el major nombre possible d'Ajuntaments.  
L'Institut Valencià d'Administració Pública, a la vista de les sol·licituds presentades elaborarà la llista definitiva de participants, d'acord amb els criteris anteriors.  
Desena. Una vegada finalitzat el curs s'expedirà el corresponent certificat d'assistència. Per a obtenir el d'aprofitament els aspirants hauran de superar les oportunes proves que l?Institut si s'escau establirà.  
Onzena. Les faltes d'assistència, justificades o no, superiors al 20% de les hores lectives, motivaran la no expedició de certificat.  
València, 23 de març de 1988.   
Director General:  
Andrés Morey Juan.  
ANNEX I  
SOL·LICITUD D?INSCRIPCIO  
CURS SOL·LICITAT   
DATA DEL CURS LOCALITAT   
SOL·LICITANT  
Ir Cognom 2n Cognom   
Nom Antiguitat   
GRUP NRP DNI TEL. OFICIAL   
FUNCIONARI CONTRACTAT LABORAL HABILITAT ALTRES   
CONSELLERIA   
UNITAT ADMINISTRATIVA   
 (Dir. General, Ser. Territorial, Sec. General, etc.)  
LLOC DE TREBALL   
DATA I SIGNATURA DE L?INTERESSAT AUTORITZAT.- EL DIRECTOR  
 GENERAL  
 , d de 198   
IL·LM. SR. DIRECTOR DE L?INSTITUT VALENCIÀ D?ADMINISTRACIO PUBLICA  
ANNEX I  
SOL·LICITUD D'INSCRIPCIO  
CURS SOL·LICITAT   
DATA DEL CURS LOCALITAT   
SOL·LICITANT  
1r Cognom 2n Cognom   
Nom Antiguitat   
GRUP NRP DNI TEL. OFICIAL   
FUNCIONARI CONTRACTAT LABORAL HABILITAT ALTRES   
AJUNTAMENT DIPUTACIÓ   
UNITAT ADMINISTRATIVA LLOC DE TREBALL   
DATA I SIGNATURA DE L'INTERESSAT AUTORITZAT:  
 , d de 198   
IL·LM. SR. DIRECTOR DE L?INSTITUT VALENCIÀ D?ADMINISTRACIO PUBLICA